## Vakansiya İdarəetmə Proqram Təminatı

**Layihə Tapşırığı**

Bu sənəd, sizin hazırlayacağınız vakansiya idarəetmə proqram təminatı üçün tam və dəqiq tələbləri əhatə edir. Sizdən tələb olunur ki, bu tələblərə uyğun proqram təminatı hazırlayasınız. Zəhmət olmasa, bütün tələbləri diqqətlə oxuyun və proqram təminatınızı buna uyğun şəkildə hazırlayın.

**Məqsəd**

İşə qəbul prosesini avtomatlaşdırmaq və təkmilləşdirmək üçün vakansiya idarəetmə proqram təminatı hazırlamaq tələb olunur. Sistem aşağıdakı funksiyaları təmin etməlidir:

* Vakansiyaların idarə edilməsi və elan edilməsi.
* Namizədlərin müraciət prosesinin avtomatlaşdırılması.
* Vakansiyalara uyğun test suallarının yaradılması və təqdim edilməsi.
* Test suallarının avtomatik qiymətləndirilməsi və nəticələrin dəyərləndirilməsi.

**Sistemin Funksional Tələbləri**

**1. Müraciət Prosesi**

* **Vakansiya Siyahısı:**
  + Hazırlanan veb saytda aktiv vakansiyaların siyahısı göstərilməlidir.
  + Hər vakansiyanın başlığı, qısa təsviri və "Müraciət et" düyməsi olmalıdır.
* **Müraciət Forması:**
  + Namizəd seçdiyi vakansiya üçün müraciət formasını doldurmalıdır.
  + Formada aşağıdakı məlumatlar tələb olunmalıdır:
    - **Adı və soyadı** (məcburidir)
    - **Elektron poçt ünvanı** (məcburidir, e-poçt formatının doğrulanması)
    - **Telefon nömrəsi** (məcburidir, telefon formatının doğrulanması)
* **Məlumatların Doğrulanması:**
  + Formada daxil edilən məlumatlar düzgün formatda olmalıdır.
  + Məcburi sahələrin doldurulması yoxlanmalıdır.

**2. Test Sualları**

* **Testin Başlanması:**
  + Müraciət formasını uğurla dolduran namizədə vakansiyanın tələblərinə uyğun test sualları təqdim olunmalıdır.
  + Test dərhal başlamalıdır və namizədə testin qaydaları və zaman məhdudiyyəti haqqında məlumat verilməlidir.
* **Zaman Məhdudiyyəti:**
  + Hər sual üçün 1 dəqiqə zaman məhdudiyyəti tətbiq olunmalıdır.
  + Məsələn, 15 sual üçün ümumi 15 dəqiqə zaman verilir.
  + Zaman gerisayım timeri ilə göstərilməlidir.
* **Sualların Görünüşü:**
  + Suallar **bir-bir** təqdim olunmalıdır.
  + Namizəd bir sualı cavablandırdıqdan sonra növbəti suala keçməlidir.
  + Geri qayıdıb əvvəlki sualı dəyişdirmək imkanı **olmamalıdır**.
* **Cavab Variantları:**
  + Hər sual üçün **3 cavab variantı** təqdim edilməlidir.
  + Cavab variantları radio düymələri ilə seçilməlidir.
  + Gələcəkdə 3-dən çox variant əlavə etmək mümkün olmalıdır (arxitekturada bu nəzərə almalıdır).
* **Düzgünlük Haqqında Məlumat:**
  + Test zamanı və ya testdən sonra namizədə sualların düzgün və ya səhv cavablandırılması haqqında məlumat **verilməməlidir**.

**3. CV Yükləmə**

* **CV Yükləmə Səhifəsi:**
  + Test tamamlandıqdan sonra namizədə CV yükləmək imkanı verilməlidir.
  + CV yükləmə səhifəsində aşağıdakı tələblər göstərilməlidir:
    - Qəbul olunan fayl formatları: **PDF** və ya **DOCX**.
    - Maksimum fayl ölçüsü: **5MB**.
* **Faylın Yüklənməsi:**
  + Fayl yüklənməsi prosesində fayl formatı və ölçüsü yoxlanmalıdır.
  + Yüklənən fayl fayl sistemində şəkildə saxlanmalıdır.
* **Təsdiqləmə Mesajı:**
  + CV uğurla yükləndikdən sonra namizədə təsdiqləmə mesajı göstərilməlidir.

**4. Dəyərləndirmə**

* **Avtomatik Qiymətləndirmə:**
  + Test sualları sistem tərəfindən avtomatik qiymətləndirilməlidir.
  + Hər düzgün cavab üçün **1 bal** verilməlidir.
  + Ümumi bal və faiz hesablanmalıdır.
* **Admin Panelində Nəticələrin Göstərilməsi:**
  + Namizədlərin nəticələri rəng kodları ilə göstərilməlidir:
    - **Yaşıl [75-100%]** – Uğurlu nəticə.
    - **Sarı [50-75%)** – Orta nəticə.
    - **Qırmızı [0-50%)** – Zəif nəticə.
* **Ətraflı Nəticələr:**
  + Adminlər namizədin hər bir sualı necə cavablandırdığına dair ətraflı məlumatı görə bilməlidirlər.
  + Düzgün və səhv cavablar göstərilməlidir.

**5. Vakansiyaya Məxsus Suallar**

* **Sual Bankı:**
  + Hər vakansiya üçün özünəməxsus sual bankı olmalıdır.
  + Vakansiya hazırlananda sual sayı qeyd olunmalı və bu suallar vakansiya üçün nəzərdə tutulan sual bankından təsadüfi olaraq seçilməlidir.
  + Suallar həmin vakansiyanın sahəsinə uyğun olmalıdır.
    - Məsələn:
      * İT vakansiyaları üçün İT ilə bağlı suallar.
      * Satış vakansiyaları üçün satışa aid suallar.
* **Sual və Cavabların İdarə Edilməsi:**
  + Admin paneli vasitəsilə suallar və cavab variantları əlavə edilə, redaktə edilə və silinə bilər.

**6. Admin Paneli**

Admin paneli vasitəsilə aşağıdakı funksiyalar təmin olunmalıdır:

* **Vakansiyaların İdarə Edilməsi (Optional):**

*Qeyd: Admin panelində bu başlıq altında qeyd olunan hissələrinin tənzimləmə bölmələrinin hazırlanması (CRUD əməliyyatlarının idarə edilməsi) istəyə bağlıdır. Minimal tələblərin yerinə yetirilməsi üçün bazada Vakansiyalar ilə bağlı cədvəl yaratmaq və onu istifadə etmək kifayətdir.*

* + Yeni vakansiyaların əlavə edilməsi.
  + Vakansiyaların detalları:
    - Vakansiya adı.
    - Vakansiya kontenti.
    - Vakansiyanın başlanğıc və son tarixi.
  + Mövcud vakansiyaların redaktəsi və silinməsi.
  + Vakansiyaların aktiv və ya passiv statusa gətirilməsi.
* **Namizədlərin İdarə Edilməsi:**
  + Müraciət edən namizədlərin siyahısının görüntülənməsi.
  + Namizədlərin müraciət detalları:
    - Adı və soyadı.
    - Elektron poçt ünvanı.
    - Telefon nömrəsi.
    - Müraciət tarixi.
    - Test nəticələri (bal və faiz).
    - Yüklənmiş CV-lərin yüklənməsi və görüntülənməsi.
* **Test Suallarının İdarə Edilməsi:**
  + Sualların əlavə edilməsi.
  + Cavab variantlarının təyin edilməsi və düzgün cavabın işarələnməsi.
  + Sualların redaktəsi və silinməsi.

**Texniki Tələblər**

**Proqramlaşdırma Texnologiyaları:**

Sistem aşağıdakı texnologiyaları istifadə etməklə hazırlanmalıdır:

* **Backend:**
  + **ASP.NET Core**
  + **Entity Framework**
* **Verilənlər Bazası:**
  + **MS SQL Server**
* **Frontend:**
  + **Razor** və ya **Angular**
* **Versiya Nəzarəti:**
  + Tapşırıq tamamlandıqdan sonra kod **Git repository**-ə əlavə edilməlidir.

**Təqdimat**

* **Təqdimat:**
  + Hazırladığınız proqram təminatının işlək versiyasını təqdim etməlisiniz.
  + Layihənin mənbə kodunu və sənədləri **Git repository** vasitəsilə təqdim etməlisiniz.

**Yekun Məlumat**

* **Son Təqdim Tarixi:** Layihəni \_\_\_ tarixindən gec olmayaraq təqdim etməlisiniz.
* **Qiymətləndirmə Kriteriyaları:**
  + Tələblərə uyğunluq.
  + Kod keyfiyyəti və strukturu.
  + İstifadəçi interfeysinin dizaynı və istifadə rahatlığı.
* **Əlaqə:** Hər hansı sualınız və ya açıqlama ehtiyacınız varsa, \_\_\_ elektron poçt ünvanı vasitəsilə bizimlə əlaqə saxlaya bilərsiniz.